<classify> Alisema siku zote wamedhamiria kufanya vizuri kwa kila mchezo ulioko mbele yao, na tayari wamejua mbinu za kuwamaliza wapinzani wao hivyo, watahakikisha hawafurukuti mbele yao.Nimesikia Mbeya City ni timu nzuri wamekuwa wakifanya vizuri katika mchezo wa nyumbani kwao, sisi hatutishiki dhamira yetu ni kuondoka na pointi tatu, alisema kocha huyo raia wa Uingereza.Kerry alisema kikosi chake kinaendelea na mazoezi vizuri na hadi sasa hakuna majeruhi yeyote. Alisema wanaendelea kuwasubiri wachezaji waliko kwenye kikosi cha timu ya taifa waje waungane pamoja kujiandaa na mchezo huo.Simba wanashika nafasi ya tatu kwenye msimamo wa Ligi Kuu Tanzania Bara wakiwa na pointi 12 baada ya kucheza michezo mitano kushinda minne na kupoteza mmoja.  <topic>: MICHEZO 